
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2006 M. KOVO 16 D. NUTARIMO NR. 259 „DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS SOCIALINIŲ PASLAUGŲ ĮSTATYMĄ“ PAKEITIMO

2014 m. gruodžio 23 d. Nr. 1477
Vilnius

Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2006 m. kovo 16 d. nutarimą Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ ir jį išdėstyti nauja redakcija: 

„LIETUVOS RESPUBLIKOS VYRIAUSYBĖ

NUTARIMAS
DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS SOCIALINIŲ PASLAUGŲ ĮSTATYMĄ

Vadovaudamasi Lietuvos Respublikos socialinių paslaugų įstatymo 2 straipsnio 6 dalimi, 6 straipsnio 2 dalimi, 16 straipsnio 9 dalimi ir 25 straipsniu, Lietuvos Respublikos Vyriausybė nutaria:
Įgalioti Lietuvos Respublikos socialinės apsaugos ir darbo ministeriją parengti ir patvirtinti:
. Asmens (šeimos) socialinių paslaugų poreikio nustatymo ir skyrimo tvarkos aprašą;
. Socialinės globos poreikio likusiam be tėvų globos vaikui, vaikui su negalia, socialinės rizikos vaikui, suaugusiam asmeniui su negalia, senyvo amžiaus asmeniui, socialinės rizikos suaugusiam asmeniui nustatymo metodikas;
. Socialinių paslaugų katalogą;
. Socialinės globos normas;
. Socialinės globos įstaigų licencijavimo taisykles.“



Ministras Pirmininkas	Algirdas Butkevičius



Socialinės apsaugos ir darbo ministrė	Algimanta Pabedinskienė

